ด่วน ศาลเกาหลีใต้ ออกหมายจับ โด ควอน ผู้สร้างเหรียญ LUNA แล้ว
ด่วน ศาลเกาหลีใต้ ออกหมายจับ โด ควอน ผู้สร้างเหรียญ LUNA แล้ว 
14 ก.ย. 2565

ด่วน ศาลเกาหลีใต้ ออกหมายจับ โด ควอน ผู้สร้างเหรียญ LUNA แล้ว
เมื่อไม่กี่ชั่วโมงที่ผ่านมา มีรายงานว่าโด ควอน ผู้ก่อตั้ง Terraform Labs เจ้าของเหรียญ LUNA และเหรียญ Stablecoin ชื่อว่า UST ถูกศาลเกาหลีใต้ออกหมายจับในข้อหาละเมิดตลาดทุนของประเทศแล้ว
นอกจากตัวของโด ควอน ยังมีอีก 5 รายชื่อที่เกี่ยวข้อง ถูกออกหมายจับเช่นกัน 
โดยเจ้าหน้าที่สำนักงานอัยการระบุว่า ขณะนี้ทั้ง 6 คนอาศัยอยู่ในประเทศสิงคโปร์
หมายจับนี้เกิดขึ้น หลังจากการล่มสลายของ LUNA เมื่อ 4 เดือนก่อน
จากการแทรกแซง จนกระทบต่อทั้งผู้ถือเหรียญและตลาดคริปโทเคอร์เรนซี
โดยมูลค่าความเสียหายจากการล่มสลายของทั้ง LUNA และ UST ถูกประเมินไว้ราว 2,200,000 ล้านบาท
นอกเหนือจากความเสียหายต่อผู้ถือเหรียญของ LUNA แล้ว
การล่มสลายลงของ LUNA ยังสร้างผลกระทบต่อตลาดคริปโทเคอร์เรนซี
ไม่ว่าจะเป็น การยื่นล้มละลายของทั้ง Celsius Network, Voyager Digital และ Three Arrows
ซึ่งก็กระทบลามมาถึง Zipmex ประเทศไทย ที่เป็นคู่ค้าของ Celsius ด้วย
ในขณะที่ศาลออกหมายจับที่เกาหลีใต้
แต่ดูเหมือนว่าคนไทยจะยังนิยมเทรดเหรียญ LUNA กันอยู่เลย
โดยใน Bitkub เหรียญ LUNA ขึ้นอันดับ 1 ที่มีปริมาณการซื้อขายสูงสุดในวันนี้ ซื้อขายไป 1,454.3 ล้านบาท ใน 24 ชั่วโมงที่ผ่านมา..
References
-
-
-